open-index/open-wikipedia-markdown huggingface dataset:
Аларик I.

**Аларик I.**,  *Alaricus* (*cca 370  – †*конець* 410) — краль Визиготох од року 395.

Аларик быв з благородного рода Балтох и як такый провадив войско Визиготох, котре было частьов римского войска при императорѣ Теодозию I., але по смерти императора в року 395 лишив службу, вычитаючи Римлянам, же не быв належно заплаченый, и быв своим войском выбраный за краля Визиготох.
 
В року 395 провадив поход Визиготох на Константинополь, спустошив Тракию, Македонию и Грецию. В року 397 император Выходной Римской империи Аркадий умирив Аларика, давши му титулу *magister militum (“воевода”)* и пост намѣстника в провинции *Выходна Илирия*, де Визиготы были умѣщены яко федераты. В далшых роках провадив Визиготох в походах на Италию: в роках 400–402 заяв Аквилею; в року 408 безуспѣшно обсѣдав, а в року 410 добыв и вырабовав Рим. Умер в Калабрии, коли приготовляв поход на Сицилию и до Африкы. Подля легенды, погребеный на днѣ рѣкы Бусенто близь Козенцы.

## Жерела и одказы
* 
* 

## Референции

Катеґорія:Визиготы
Федераты

**Федераты**,  *foederati*, од *foedus* *союз, договор* — в Старовѣком Римѣ:
#  В зачатку, в добѣ републикы — общины, споенецкы зоз Римом,  *socii* *споенцѣ*. 
# Позднѣйше, в Римской империи в добѣ доминату федератами ся звали групы варварох, стоявшы на военской службѣ у Римлян на границях Римской империи. Федераты доставали переважно пограничны землѣ про селитвы и платню. Практика залучѣня федератох зачала уже од II. стороча, а найвецей ся розмогла в IV. – V. сторочах.

## Жерела и одказы
* 

## Референции

Катеґорія:Старовікый Рим
КГБ

**КГБ СССР**, повнов назвов  *Комитет государственной безопасности СССР* — глав­ный ор­ган тайной роз­вѣд­кы, контра­раз­вѣд­кы и внуторной безпекы, на ко­то­рый бизовали без­пеку Совѣтского Союза. КГБ одповѣдало тыж за охрану политичных лидерох, дозор за пограничныма войсками и тайный политичный дозор за обывательством.

## Взник и штруктура
13. марца 1954 из Министерства внутра ( *Министерство внутренних дел СССР*) были выокремлены органы, одповѣдаючы за безпеку, котры вошли до штруктуры, названой *КГБ при Радѣ Министрох СССР*. КГБ фунговало под прямым дозором КПСС. В штруктурѣ было около 20 директоратох ( *управление*), такых як, примѣром: 
# розвѣдка
# контрарозвѣдка
# военска контрарозвѣдка
# контрарозвѣдка на транспортѣ
# бой з идеологичныма диверзиями и внуторныма неприятелями 
# охрана економикы и т.д.
Окремому директорату были подряджены пограничны войска. В року 1974 до штруктуры додали антитерористичны оддѣлы *Алфа* и оддѣлы про диверзии в заграничу *Вымпел*, а в конци 1980-х — войсковы десантны оддѣлы, котры придушовали антисовѣтскы и националистичны проявы в периферных републиках. 

## Заник
В августѣ 1991 КГБ з его предсѣдательом В. А. Крючковом брали участь в организации державного переворота, котрый скраховав. В резултатѣ тото 3. децембра 1991 Президент СССР М.&nbsp;С.&nbsp;Горбачов подписав закон, котрым была организация ликвидована.

## Оцѣнѣня роботы
На верху свого вывоя КГБ было найвекшов тайнов полициев и розвѣдков свѣта зоз персоналом, котрый сягав за 480&nbsp;000 особ (з того 200&nbsp;000 вояци пограничных войск).

КГБ успѣшно добывала в заграничу научны и техничны информации о новых выробках и материалах: лем за рок 1987 добыли 29&nbsp;тысяч материалох и 11&nbsp;тысяч взорох, з чого около третины ся дотыкало военно-промыслового сектора. 

Авшак во внутри державы КГБ выступало як стражный пес партии и практиковало репресии против дисидентох. Люде, котры критиковали совѣтскый режим были незаконно насилно поддаваны лѣчѣню на психиатрии. 

Як штруктура, обслужуюча интересы партии, КГБ терпѣло на тоты исты проблемы неефективного урядництва и корупции, што и склеротичны лидеры партии. Найлѣпшый доказ того, же наперек своей хваленой шиковности, КГБ не мало добрых аналистох, котры бы вырисовали вѣрный образ упадаючого режима, и не было способне предбѣгнути колапсу СССР.

## Жерела и одказы
*  
* **Хаустов В. Н.**: КОМИТЕТ ГОСУДАРСТВЕННОЙ БЕЗОПАСНОСТИ СССР // Большая российская энциклопедия. Том 14. Москва, 2009, стр. 635 Одчитане 2020-04-20https://old.bigenc.ru/military_science/text/2084994

## Референции

Катеґорія:История СССР
Принципат

**Принципат**,  *principatus* од *prin­ceps*  первый, главный — политична система ранньой Римской империи (I. – III. стороча до н. е.), в котрой попри императорской владѣ зоставав ряд републиканскых инштитуций. 

Принципат ся зачав формовати при Октавианѣ Августѣ, котрый змоцньовав свою владу через перебераня до своих рук розличных магистратур.

Август пришов ку владѣ по закончѣню домовой войны, яко велитель огромного войска и фактичный пан римской империи. Протистати му годен быв лем сенат, котрый ся боячи його силы и вплыва, зачав го обсыповати розличныма титулами. Август прияв почестны титулы главного сенатора *(princeps senatus)* и первого обывателя *(princeps civium)*, од того створена ним форма влады достала назву *принципат*, а его самого зачали титуловати *princeps*, циже император.

Август и его наступникы, маючи в сенатѣ римском пост *принцепсох*, концентровали во своих руках высшу цивилну и военску владу. Формално утримованы републиканскы инштитуции (сенат, комиции, магистратуры) не мали уже бывалого переже политичного значѣня, понеже выберанкы до них и их фунгованя регуловав *принцепс*.

Уважаючи на републиканске наставлѣня сполоченства, Октавиан Август масковав свою владу, усиловав ся, жебы нич не указовало, же е монарх. Зато поступовав необычайно осторожно, скрыто  и вплывав на сполоченство через своих многочисленых приятельох. 13. януара року 27 до н. е. сяточно вздав ся вшиткых своих оправнень на хосен сенату. Формално то вызерало як навернѣня републикы, але фактично рок 27 до н. е. означав конець републикы и зачаток империи.

Термин *принципат* часть ученых поважуе за недоста точный и преферуе намѣсто того понятя *рання империя*.

## Жерела и одказы
* 
* 

## Референции

Катеґорія:Старовікый Рим
Доминат

**Доминат**,  *dominatus*,  од *dominus* *пан* — форма неограниченой монархии, котра ся склала в Римской империи в конци III. стороча.

Период домината называють еще добов поздньой Римской империи. Як окрема форма влады пришов на мѣсто принципату — политичной системѣ ранньой  Римской империи. Формованя доминату звязують з часом панованя императора Диоклециана (284-305).

Хоть формално установив доминат император Диоклециан, окремы елементы той формы влады ся поступно узвычайовали уже при його предходниках, напримѣр, Аврелиан (270–275) зачав ся титуловати *паном и богом родженым* *(dominus et deus natus)*. Остаточно конштитуовав доминат император Константин Великый (306–337).

Император перестав быти первым обывательом, а став ся абсолутным пановником. Сенат утратив политичне значѣня. Диоклециан видѣв, же една особа не годна справовати таку велику територию, яков была на тот час империя. зато роздѣлив територию меджи четырьох пановникох: два з титулов *augustus* и два их помочникы и наслѣдникы з титулов  *caesar*. Войско роздѣлив на два роды: пограничне *(limitanei)*, што мало приняти первый удар, и конницю *(comitatenses)*, котра мала прийти скоро на помочь там, де буде треба. Одокремив цивилну и войскову владу. Розбудовав великый бюрократичный апарат. Провинции роздѣлив на меншы: з 50 их стало ся 100. Урядникы были добрѣ плачены и умѣщены по рангах, подля платнѣ. Тетрархия неодовго заникла, але иншы реформы Диоклециана змоцнили империю и дали можность охранити ей границѣ еще на 200 рокы.

## Жерела и одказы
* 
* 

## Референции

Катеґорія:Старовікый Рим
Днѣстер

**Днѣ́стер**,  *Дністе́р*;   *Nistru*,  *Днестр*  — рѣка на западѣ Украины, а тыж погранична рѣка меджи Републиков Молдова и Приднѣстерсков Молдавсков Републиков, друга найдовжа рѣка Украины по Днѣпрови.

## Найвекшы притокы
Змеджи притокох  Днѣстра наступны суть над 100&nbsp;км довгы: 

Над 50 км довгы суть тоты:
; Правы: Сивка (1147-76&nbsp;км), Быстриця (1236-72&nbsp;км), Луква (1130-70&nbsp;км), Березниця (1178-56&nbsp;км)

;Лѣвы: Стрвяж (1266-94&nbsp;км), Верещиця (1238-92&nbsp;км), Гнила Липа (1129-86&nbsp;км), Ля́дова (657-85&nbsp;км), Студениця (746-85&nbsp;км), Ничлава (885-83&nbsp;км), Коропець (1062-78&nbsp;км), Руса́ва (576-78&nbsp;км), Ягорлык (375-73&nbsp;км), Свѣрж (1151-69&nbsp;км), Калюс (689-65&nbsp;км), Немѣ́я (639-65&nbsp;км), Тернава (764-64&nbsp;км), Ма́рковка (538-59&nbsp;км), Мукша (781-58&nbsp;км), Луг (1181-56&nbsp;км), Караець (664-55&nbsp;км)

## Порѣча
Порѣча Днѣстра добрѣ завлажоване (выпады од 1250&nbsp;мм в Карпатах до 510&nbsp;мм при Чорном морю) и з векшой части служить про земледѣлство. Часты суть заплавы, котры чинять великы шкоды. В часѣ найвекшых заплав проток сягав 7100 м3/сек. Замерзать в конци децембра або зачатку януара, и лед стоить около двох мѣсяцьох. Рѣка сплавна в довжцѣ 1200&nbsp;км од устя, але даколи суть проблемы з плавбов при низкой водѣ.

## Интересны факты
Греци называли Днѣстер Ти́расом,  *Τύρας*, але назва найвекшого наднѣстерского города Тирасполь лем кламливо свѣдчить о его грецком походжѣню, направдѣ тоту псевдогрецку назву дав закладатель города Александер Суворов в року 1792. 

Днѣстер в III. – IV. сторочу быв природнов границьов меджи Визиготами и Остроготами.

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 10. Vyd. J. Otto. V Praze, 1896.
* 
* **Швець Г.І., Дрозд Н.І., Левченко С.П.** Каталог річок України. Видавництво АН УРСР. Київ, 1957.

## Референции

Катеґорія:Рікы Молдавии
Катеґорія:Рікы Україны
Катеґорія:Рікы Европы
Катеґорія:Рікы подля алфавиту
Тирасполь

**Тирасполь**,   *Tiraspol* — город в Молдавии, третий найвекшый по Кишиньову и Белцях, пристав на лѣвом березѣ Днѣстра. З року 1990 — де-факто — е главным городом котрый фактично контролуе невызнана держава Приднѣстровска Молдавска Република.

## История
Тирасполь закладеный в року 1792 як замок, жебы охранити новы зысканы Россиев землѣ по выграной войнѣ з Османсков империев, а в року 1795 достав статус города. Од року 1835 замок утратив военске значѣня и не быв утримованый. Тирасполь зоставав в зложѣню России, а од року 1922 СССР. По роспадѣ СССР Тирасполь, город з переважно русскым обывательством, став ся центром русского сепаратистичного руху и од року 1992 е в положѣню замороженого конфликта з Молдавиев. 

## Економика
Тирасполь мать рѣчный пристав и желѣзничну штацию. Конарѣ промысла: потравинарство (конзервы, овоцинарска продукция, вино, коняк, мясны продукты), машинарство, електротехника, конфекция, бутор, деревопромысел, хемична выроба.

## Култура
Универзита, театер, историчный крайскый музей и образова галерия. Традичны културны подѣи: днѣ славянского писемства, фестивал *Мерцишор* и др.

## Интересны факты
Псевдогрецка назва города складена з  *Τύρας Днѣстер* и *πόλις город*, але не мать нич сполочне з Греками, бо придумана она закладателями города, як часть грецкого проекта императрицѣ Катарины II. — на землях, однятых у Османской империи одтворити даколишню Византску империю.

## Жерела и одказы
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  С.&nbsp;478. 
*  
*  
*  

## Референции
Бловдер

**Блóвдер** — конштрукция котра закапчана пуд коменом. Ото є кусок шпора, де кладе ся огинь (пиля шпора примурованый бловдер). У бловдері пече ся хліб, колачі тай т.д.

Сесе є неудъемлима часть хыжи.

## Етимолоґія
Выхоні словены и руснакы Пряшовщины иппен знавуть слово «бловдер». Многы словеньскі и русиньскі языкознателі означавуть, што оно годно быти вадь ґерманьского, авадь мадярьского происхождіня.

## Удкликованя
Грецкый проект

**Грецкый проект**,  *Греческий проект* — план российской императрицѣ Катарины II., подля котрого Османска империя мала быти роздѣлена меджи Габсбургсков монархиев и Россиев, а на ей мѣсто мать быти одтворена Византска империя и Дакия.

Тоты идеи императриця выклала в писмѣ Йозефу II.. Кандидатом на императора одтвореной Византской империи быв внук императрицѣ Константин, а на регента одтвореной Дакии — фаворит императрицѣ князь Потемкин.

Як часть того проекта, на териториях, однятых од Османской империи даколько новоствореных або переименованых городох достали псевдогрецкы назвы.

## Городы, поименованы подля грецкого проекту
В роках 1777–1795 на югу России поименованы або переименованы псевдогрецкыма назвами тоты городы (*πόλις*  *город*):

Частьов того проекта были еще и городы, котры не мають в назвѣ складник *-поль*, але тыж спойовали ся з идеов давной Греции: Херсон (1778) — на честь Херсонеса, Евпатория (1784) — од  *ευπάτρις* *родженый од благородного предка*, Одеса (1794) — на честь бывшой там в давнинѣ осады Одисос.

## Жерела и одказы
* **Надежда Коршунова**: Восточный вектор геополитики Екатерины II.''  «Греческий проект» (pdf) 
*  

## Референции

Катеґорія:История России
Пушкин (город)

**Пушкин** ( *Пушкин*, до року 1917 — **Царске Село** ( *Царское Село*)) — муниципална формация, котра в сучасности мать статус административной части Санкт-Петербурга.

Обывательство города Пушкин чинить  111&nbsp;205 особ (2019).

В добѣ Российской империи была ту резиденция российскых императорох, днесь в городѣ Пушкин находить ся парково-палацовый комплекс Царске село, котрый  записаный до Свѣтовой дѣдовизны UNESCO.

## Жерела и одказы
*  
*  

## Референции


Pushkin, Saint Petersburg, Russia - panoramio (117).jpg|Панорама города
Широкая,3.JPG|Улиця Широка
3930. Pushkin. Moskovskaya street, 32.jpg|Улиця Московска
Pushkin town center.jpg|В центрѣ города

Катеґорія:Населены пункты России
Basilica maior

**Базилика векша**,  *basilica maior*, множина *basilicae maiores* — гоноровый статус, надаваный окремым костелам  в Католицкой Церкви. Статус надавать Папа римскый. Векшы базиликы суть четыри. Инша назва: **папска базилика** або исторична назва **патриарша базилика**.

## История
;Найдавнѣйша:Зачаточно в Римѣ были четыри патриаршы базиликы, кажда з котрых была собором найдавнѣйшых патриархатох:
:* Латеранска св. Иоанна Крестителя (Archbasilica Papale di San Giovanni in Laterano ) — Римского; 
:* св. Петра (Basilica Papale di San Pietro in Vaticano ) — Константинопольского; 
:* св. Павла поза мурами (Basilica Papale di San Paolo fuori le mura ) — Александрийского;
:* св. Марии Великой (Basilica Papale di Santa Maria Maggiore ) — Антиохийского. 
:Подля регулы Католицкой Церкви од XIV. стороча тоты четыри базиликы требало навщивити в юбилейном року, жебы зыскати повный одпуст (индулгенцию).

:В року 451 на Халкидонском соборѣ быв общецерковно вызнаный пятый найдавнѣйшый патриархат — Йерузалемскый и титул патриаршой базиликы достала базилика св. Ловренца (Basilica Papale di San Lorenzo fuori le Mura ),  прировнана в привилегиях зоз четырьма спомянутыма. Тота е але basilica minor. Находить ся в Римѣ.

;Далша: В XIII. сторочу достала статус папской базилика Святого Францишка Ассизского (Basilica di San Francesco d'Assis ), а в XVII. сторочу достала статус папской базилика Святой Марии Ангелской (Basilica di Santa Maria degli Angeli ). Их статус basilica minor. Находять ся в Ассизи. Понеже з четырьох векшых базилик лем базилика св.&nbsp;Петра находить ся во Ватиканѣ, року 1929  Латеранскый договор меджи Ватиканом а Италиев надав статус екстериториалности иншым трьом векшым базиликам: они суть териториев Ватикана и суть охраняны ватикансков полициев. 

## Сучасность
В року 2006 Папа Бенедикт XVII. переменовав патриаршы базиликы на папскы. Найлѣпшый и бизовный повный одпуст гарантують и нынѣ лем четыри векшы базиликы, понеже лем они мають Святы брамы, пройти крозь котры — традичне повинне условие повного одпуста. 

## См. тыж
* Basilica minor
* Базилика

## Жерела и одказы
* **Podręczna Encyklopedia Kościelna** (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). T. 2.  Wydawnictwo biblioteki dzieł chrześcijańskich.  Warszawa, 1904.
* **Мозговой С. А.**: Базилика //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) 
* 

## Референции


File:Archbasilica of St. John Lateran HD.jpg|Архибазилика. св. Иоанна
File:Petersdom von Engelsburg gesehen.jpg|Базилика св. Петра
File:Roma San Paolo fuori le mura BW 1.JPG|Базилика св. Павла
File:Basilica di Santa Maria Maggiore - Roma.jpg|Базилика св. Марии Великой


Катеґорія:Латинскы слова и фразы
Basilica minor

**Базилика менша**,  *Basilica minor* — честный статус, надаваный Папами од XVIII. стороча окремым костелам  в Католицкой Церкви, што акцентуе звязаность тых костелох зоз Святов Столицьов.

В меншых базиликах, так як и во векшых, вѣрникы можуть достати индулгенцию (повный одпуст). Число костелох зоз статусом меншых базилик лем в самой Италии далеко пересягуе 500.

## См. тыж
* Basilica maior
* Базилика

## Жерела и одказы
* **Мозговой С. А.**: Базилика //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) 
* 

## Референции
Храм Божой Премудрости

**Храм Божой Премудрости**,  * 'Αγία Σοφία* **Hagia Sophia**, чит. *Аи́я Софи́я*,  *Ayasofya*,  *Sancta Sophia / Sancta Sapientia* — бывша грековосточна христианска патриарша катедрала Византской империи, пак главный мечет Османской империи, а в сучасности Музей Аи́я Софи́я,  *Ayasofya Müzesi* в Истанбулѣ. Подля згодной думкы ученых — найважнѣйша византска будова и еден з найвекшых монументох свѣта.

## Архитектура
Уникатный в помыслѣ и реализации храм не мав собѣ пары в ставебництвѣ Византии; безмала 1000 рокы зоставав найвекшым христианскым храмом свѣта. Подля архитектурного типу являть собов куполову базилику. Грандиозна купола (диаметр около 33&nbsp;м, вышка 55,6&nbsp;м), прорѣзана 40 окнами, пануе над простором, подтримована четырьма могутныма центровыма стовпами, роздѣляючыма внуторный простор на три навы, серед котрых доминуе середня. 

## История
Теперѣшный храм выставленый в роках 532–537 за императора Византии Юстиниана I. на мѣстѣ стоявшого там перед тым храма, знищеного в януарѣ 532 в часѣ великого бунта Ника. В року 537 быв высвяченый. 
Еще скорше там стояв Великый храм,  *Megale Ekklesia*, котрый быв закладеный императором Константином Великым в року 325, а высвяченый его сыном Констанциом в року 360, а пак спустошеный в часѣ бунтох в року 404 и еще раз выбудованый и высвяченый императором Теодозиом II. в року 415. Назва *Hagia Sophia (Божа Премудрость)* пришла до хоснованя од року 430.

По добытю Константинополя Османами в року 1453 храм быв перетвореный на мечет. В року 1934, при Ататюркови храм перетвореный на музей.

## Днешность
Од року 1985 храм Божой Премудрости въедно з историчным центром Истанбула — памятник Свѣтовой дѣдовизны UNESCO под числом 356bis.

## Жерела и одказы
* **Попова О. С.** СВЯТОЙ СОФИИ ХРАМ // Большая российская энциклопедия. Том 29. Москва, 2015, стр. 573-574 https://bigenc.ru/fine_art/text/3542052 
* 
* 

## Референции

Катеґорія:Мечеты
Богдан (Раховскый район)

**Бо́гдан** — село в Раховском районѣ Закарпатской области Украины, положене на рѣцѣ Бѣла Тиса, на обох берегах, о 15 км од районного центра и желѣзничной штации Рахово. Центер сельской рады, котрой подряджене тыж село Бребоя.

;Сельска рада:
:Богданська сільська рада
:90645, Закарпатська обл., Рахівський р-н, с.Богдан, вул.Шевченка,114 
:тел. 03132  	3-22-39 

Од року 2020 створена Богданска громада зоз 6 сел.

## История
* Перва упоминка о селѣ Bogdány  з мадярской добы походить з року 1419, а назва осады на выход од Рахова была Bogdan. Назва села означать: Богом дане.
* В чехословацкой добѣ село Bohdan  мало 4&nbsp;299 обывательох (1930), з них были 3&nbsp;524 Русины, 297 Евреи, 219 Мадяре, 115 Чехы и Словаци, 31 Нѣмцѣ, 7 — иншых народностей, 106 — без чехословацкого горожанства. Грекокатолицка громада числила 3&nbsp;379 вѣрникох. В селѣ была русинска школа (5 клас) и чешска (1 класа), а еще двѣ русинскы в приселках: Вовчый (2 класы), Павлик (1 класа). Уряды: нотарскый, поштовый, финанцы (мытный), лѣсозаготовный. Ходив державный автобус.
* В совѣтской добѣ, котра ся зачала 14. октобра 1944 з приходом 17. гардийского стрѣлецкого корпусу Червеной армады, в селѣ было земледѣлске дружство (колгосп «8 Березня»), над котрым мав патронат Раховскый лѣсокомбинат. За ту добу в селѣ поставили 580 новых хыж, торгово-културный центер з клубом на 400 особ, была середня школа, восямрочна школа и двѣ зачаточны.

## Интересны факты
* В року 1930, подля чехословацкой штатистикы село Богдан (въедно з приселками Лугы, Бребоя, Скаул, Выдричка, Вовчый, Устьерѣкы, Говерла, Стог, Балцатул, Павлик) было з плохов 186&nbsp;км2 найвекшым населеным пунктом Чехословакии, йому ся уступала Прага з плохов 171&nbsp;км2.

## Жерела и одказы
* **Sebestyén Zsolt**: Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* 
* 

## Референции
Дѣлове

**Дѣло́ве**, до 1946 *Трѣбушаны* — село в Раховском районѣ Закарпатской области Украины, положене на рѣцѣ Тиса, на обох берегах, о 17 км од районного центра и желѣзничной штации Рахово. Центер сельской рады, котрой подряджены тыж села Круглый и Хмельов.

;Сельска рада:
:Ділівська сільська рада
:90625, Закарпатська обл., Рахівський р-н, с.Ділове, вул.Трибушанська, 51 
:тел. 03132  	3-23-21 

Од року 2020 входить до Раховской громады.

## История
* Перва документална упоминка о селѣ *Tribusa* «на юг од Рахова» походить з року 1600. Назва *Tribusany* зафиксована од року 1773. Село в конци XIX. стороча ся золляло з сосѣдным *Бѣлым Потоком* и одты походить мадярска назва *Terebesfejérpatak*, хоснована донынѣ. Топоним *Трѣбуша* славянского походжѣня, од **terbiti, trěbiti*, што значить *чистити, знищовати, ортовати, корѣнковати*. Официална украинска назва *Ділове*, хоснована од року 1946 — адъектив од диалектного русинского *дѣл*, што означуе гору або вододѣлный гребѣнь.
* Од XVIII. стороча в горѣ Довгоруня добывали желѣзну руду и з ней топили сыре желѣзо, од 1870-х рокох желѣзна гута заникла, а на ей мѣстѣ зачали фунговати скляна, на плоске и дуте скло, котру закрыли в року 1926, лишивши без роботы около 100 людей.
* В списованю з року 1930 в селѣ *Trebušany*  зафиксованы 2326 обывателе, з них 1594 Русины, 245 Евреи, 172 Чехы и Словаци, 118 Мадяре, 4 Нѣмцѣ, 10 иншых народностей, 183 чужоземцѣ без чехословацкого горожанства. Вѣрникы: 1345 — грекокатолици, 449 — римокатолици, 145 — православны. Школы: русинска (5 клас), чешска (3 класы). Уряды: нотарскый, пошта, телеграф, телефон, жандарскый, финанцовой стражы (мытниця), земелный и лѣсовый. Промысел: скляна гута (до року 1925), од року 1930 выроба бочок, два фиресы, електрарня, вапняниковый камѣньолом з бѣлым мрамором. Транспорт: желѣзнична штация. 
* Совѣтска доба зачала ся з приходом Червеной армады 16 октобра 1944. За тоту добу отворили середню школу, културный дом на 450 особ, библиотеку, амбуланту, породный дом, дѣточу захоронку, пекарню и дом служоб.

## Вызнамны родаци
* Иван Рознѣйчук (1910–1945), познатый як Марко Бараболя, подкарпатскый сатирик.

## Жерела и одказы
* **Sebestyén Zsolt**: Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* 
* 

## Референции
Краснодар

**Краснода́р** (до 1920 Екатеринода́р) — город на югу России, положеный на правом березѣ рѣкы Кубань, в одлеглости 120&nbsp;км од Чорного моря и 140&nbsp;км од Азовского моря, административный центер Краснодарского края. 

## История
Город основаный в року 1793. Од року 1937 — центер Краснодарского края. Исторична назва Екатеринодар дана закладателями города,
чорноморскыма козаками на память того, же кубанскы землѣ в року 1792 были дарованы императрицьов Катаринов Великов Чорноморскому козацкому войску.

## Економика
Краснодар — еден з найвекшых економичных центрох России. В року 2010 году, подля консалтинговой компании McKinsey, грубый муниципалный продукт Краснодара чинив USD12&nbsp;млрд (USD22&nbsp;тыс. на едного обывателя). 

## Култура
Краснодар — културный центер Кубани. В городѣ много высшых школ, меджи нима Кубанска универзита, 30 музеи, понад 10 театры, класичны и авангардовы, цирк. 

## Жерела и одказы
* **Кудрицкий А. В. и др.**: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2.   С.&nbsp;166. 
*  **Трёшников А. Ф.**: Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  С.&nbsp;256. 

## Референции


Krasnodar teatr.jpg|Театрова площа
Temporary road signs at Schosse Neftyanikov str., Krasnodar.jpg|Далниця Ропарьох
2018-10-17-krasnodar-1694.jpg|Стадион
Tsentralnyy okrug, Krasnodar, Krasnodarskiy kray, Russia - panoramio (121).jpg|Банк *Кубань*


Катеґорія:Населены пункты России
Катеґорія:Найвекшы міста міліоникы Росії
Французы

**Французы** (самоназва: *les Francais*), народ, основне обывательство Франции. Обще число 66,6 млн. особ (Националный инштитут штатистики и економичных изгледовань, 2016), из них 2,7 млн. — обывателе заморскых департаментох и територий (списованя 2011–2013). Понад 1,6 млн. Французох (2012) жиють в розличных краях свѣта. 

## Языкы
Говорять переважно французчинов, але выдѣляють ся етничны групы, котры бесѣдують  регионалныма языками и языками меншин: Окситанцѣ, Елзасцѣ, Луксембурчане, Фламандцѣ, Бретонцѣ, Баскы, Каталонцѣ, Корсичане, Калвийцѣ и Бонифачане (комуны Калви на сѣверозападѣ и Бонифачо на югу Корсикы; лигурийскый диалект талианского языка), Греци комуны Карджезе (Каржез) на западѣ Корсикы; статус регионалного языка Франции мають тыж таитянскый язык и язык Канакох. 

## Вѣровызнаня
Переважно Французы суть католици, але суть тыж протестанты (звекша реформаты, главнѣ в Парижу, в Пиренеях, базенѣ Роны, Нормандии) и могамедане-суниты. 

## Походжѣня
Формованя французской народности зачало ся од 1. тысячроча до н. е. приходом индоевропскых племен Келтох. Змѣшованя з иншыма племенами продовжовало ся до середновѣку. Консолидация нынѣшной французской народности зачала ся од XV. стороча и остаточно завершила ся епохов Великой французской револуции XVIII. стороча. 

## Жерела и одказы
* **Арзаканян М. Ц.: Французы** //Народы и религии  мира:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил.  Сс.&nbsp;582–584. 
* **Арзаканян М. Ц.: ФРАНЦУЗЫ** // Большая российская энциклопедия. Том 33. Москва, 2017, стр. 599-600 (2017) Одчитане 2020-04-28 
***Хроника** //
## Референции

Катеґорія:Народы і етніка
Новороссийск

**Новоросси́йск** — город на югу России, в Краснодарском краю, на югозападѣ края, пристав  в незамерзаючом Цемесском заливѣ Чорного моря.

## Стратегичный вызнам
Новороссийск — важный транспортный центер. В городѣ улокована военно-морская база Чорноморского флота Российской Федерации. Найвекшый пристав России и Чорного моря, обсягуючый пассажерске, вецей накладовых пристанищ и цистерновы терминалы. Узел автодорог и концьова точка желѣзничной линии од Краснодара. 

## История
Город основаный в року 1838 на мѣстѣ ту бывшой од року 1722 турецкой твердынѣ  Суджук-Кале, котру в року 1812 знищила Россия. В Другой свѣтовой войнѣ Новороссийск быв мѣстом твердых боёх. В року 1937 достав статус города-героя.

## Економика
Новороссийск — центер цѣментовой продукции на югу России. Выробляе тыж етерник, ставебны желѣзобетоновы конштрукции. Дереварскый промысел, в тому числѣ выроба бутора. Потравиновый и винарскый промысел (найславнѣйша значка: шампанске Абрау-Дюрсо). Торговля и службы.

Новороссийск мать проблемы зо застачаньом водов. Од року 2003 выголошена програма «Велика вода», котра мала тоту проблему одстранити в року 2014, але застачаня водов зоставать нерѣшене доднесь. 

## Жерела и одказы
* **Кудрицкий А. В. и др.**: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2.   С.&nbsp;529. 
*  **Трёшников А. Ф.**: Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  С.&nbsp;343. 

## Референции


Birds feeding, Novorossiysk, Russia - panoramio.jpg
Hammond Slides Russia 14.jpg
Novo-2010-08-26-042.jpg
Tsentralnyy rayon, Novorossiysk, Krasnodarskiy kray, Russia - panoramio (39).jpg
Tsentralnyy rayon, Novorossiysk, Krasnodarskiy kray, Russia - panoramio (40).jpg



Катеґорія:Населены пункты России
750 до н. е.

## Подѣи
* Тым роком ся датуе зачаток ранньой желѣзной добы в Европѣ, Галштатска култура, звязана з Келтами.

## Уродили ся

## Умерли

## Жерела и одказы
* **Хронология** //

## Референции
Галштатска култура

**Галштатска култура** — археологична култура конця бронзовой добы и зачатку желѣзной добы (около X. – V. стороча до н. е.), памятникы котрой суть росширены на югу Середньой Европы.

Назва походить од околицѣ города Галштат (Австрия), де были найдены соляны копалнѣ и археологичне погребиско, объявлене в року 1846. 

В том погребиску з первой половкы 1. тысячроча до н. е. выкопали веце тысяч бронзовых и желѣзных предметох. Желѣзны предметы, найдены въедно з бронзовыма доста ясно указовали первоначалность, примитивну выробу, што археологох привело на тото заключѣня, обы зачаток желѣзной добы в Европѣ брали од Галштатскых находок.

Носителями галштатской културы были Илиры и Келты. Про тоту културу суть характерны слабо укрѣплены осады, спальованя мертвых в тѣлопалнях и погребѣня в попелниках. 

## Жерела и одказы
* **Кудрицкий А. В. и др.**: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2.   С.&nbsp;529. 
* **Фердинанд Лессек**: Правѣк Подкарпатскоѣ Руси. Выдав школьный оддѣл Цивилной управы Подкарпатской Руси. Ужгород, 1922. Сc.&nbsp;28–31. 
* **Павлів Б. Д.**: Гальштатська культура //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.   — 2004 том&nbsp2  С.&nbsp;45. 

## Референции

Катеґорія:Желізна доба
Келты

**Ке́лты**,  *Κελτοί*,  *Celtae* — близкы языково и материалнов културов индоевропейскы племена, в старовѣку занимавшы велику територию в Западной и Середньой Европѣ.

## История
Найстаршым археологичным свѣдчѣньом о Келтах е Галштатска култура (750 до н. е.). Были то бойовны племена и они едны з первых научили ся обробляти желѣзо, а то была една з причин их панованя. Они установили торговлю зоз Старовѣков Грециев и контроловали вшиткы торговы пути вздовж рѣк Рона, Сейна, Рин и Дунай. 

В V. сторочу до н. е. Келты зачали експанзию и поступно росширили ся на значну часть Европы (см. мапу).

Од V. до I. стороча до н. е. археологичны артефакты Келтох означують понятьом Латенска култура.

## Сполоченство и култура
З документалных свѣдчѣнь о Келтах од Цезаря, знаеме, же келтскы племена мали вождя (краля), а сполоченство складовали друиды  *druides* (священици и учителѣ), вояци  *eques* (ѣздцѣ) и просты люде  *plebs* (земледѣлцѣ).

Кельтськы племена не были споены в державу, але мали сполочну материалну културу, язык и вѣру. На добытых новых землях в контактах з автохтонами на дакотрых териториях асимиловали их до свойой културы, але векшинов Келты ся змѣшовали з автохтонами й так ся формовали новы културы. Вплыв Келтох на вывой европскых народох быв величезный. 

Меджи нынѣшныма народами, чий язык заховав найвеце од келтского суть Иры, горяне Шкоции, жителѣ острова Мен, Велшане и Бретонцѣ.

## Интересны факты
* Археологы объявили осады Келтох на горѣ Галиш-Ловачка под Мукачовом и вздовж рѣчкы Ботар меджи селами Новое Клиново и Черна Виноградовского района.
* Тоты осады датованы од III. до I. стороча до н. е. и належать ку Латенской културѣ, а их ествованя через цѣлы стороча свѣдчить о великом вплывѣ, ширеном на выход.

## Жерела и одказы
* **Моця О. П.**: Кельти //Енциклопедія історії України ( Т. 4: Ка-Ком ) — К.: В-во "Наукова думка", 2007. — 528 с.: іл.. – Одчитане: 29.04.2020
* 
* 
* 

## Референции

Катеґорія:Старовѣкы народы
Сабов

**Са́бов** — призвиско, росширене на землях историчного Мадярского кральовства, на русинскых териториях зафиксоване найскорше в року 1478 в Хустѣ. Походить од апелатива *са́бов*, *сабо́в* з  *[[Крайчир|szabó* *крайчир]]*, фахман, котрый знать краяти и зготовити шатя. Мадярске призвиско *Szabó* найскорше зафиксовано в року 1349. Русинскый апелатив  *са́бов*, *сабо́в* и розличны диалектны формы (сабӱв, сабув, сабів, сабол) тыж хоснованы, але то архаизм.

Русинска Википедия мать статьи о людях з призвиском *Сабов*:
* **[[Евмений Сабов]]** (1859–1934) — русинскый културный дѣятель
* **[[Кирил Сабов]]** (1838–1914) — педагог, выдаватель и русинскый народный дѣятель
* **[[Орест Сабов]]** (1867–1939) — правник, политик, урядник высокого ранга, писатель

## Жерела и одказы
* **Рамач Юлиян**: Словнїк руского народного язика. Том 2. О - Я — Нови Сад: Филозофски факултет, Одсек за русинистику; Завод за културу войводянских Руснацох; Дружтво за руски язик, литературу и културу: Руске слово. 2017 — 816&nbsp;с. 
* **Чучка Павло**: Прізвища закарпатських українців: Історико-етимологічний словник. — Львів: Світ, 2005 — 704+XLVIII&nbsp;с. 
* **Ябур В., Плїшкова А., Копорова К.**: Русиньска лексика. — Пряшів: Русин і Народны новинкы, 2007 —  Одчитане 2020-05-02 

## Референції

Катеґорія:Етимология
Катеґорія:Професії
Куштановиця

**Куштано́виця** ( *Куштановиця*)   — село в Мукачовском районѣ Закарпатской области Украины.

;Сельска рада:
:Верхньокоропецька сільська рада
:89660, Закарпатська обл., Мукачівський р-н, с.Верхній Коропець, вул.Шенборна,16

Од року 2020 входить до Верхньокоропецкой громады.

## История
Перва упоминка о селѣ датована роком 1597,  коли 1. януара князь Жигмонд Ракоци дав кенизьовске право на основаня будучого села Шандору Костану зоз сосѣднього Кендерешова.  В року 1600 тото село уже и упомянуте под назвов *Kustánfalva*, а в року 1773 под славянсков назвов *Куштановиця*. 

До Трианона село належало ку Латорицкому округу жупы Берег. В року 1910 евидованых обывательох было 521, з того 468 Русины, 41 Нѣмець, 10 Мадяре; подля вѣры: 467 грекокатолици, 49 римокатолици. 

В апрѣлю 1919 Куштановицю окуповали Румыны, але уже в маю оддали Чехам подля  Трианонского договора. В чехословацкой добѣ в селѣ была русинска школа (три класы). Списованя в року 1930 указало 660 обывательох, з них 616 Русины, 33 Нѣмцѣ, 9 Евреи, двое Чехы и Словаци (евиденция была сполочна). Грекокатолицка громада зоз 593 вѣрникох мала од року 1902 камяну церкву Введения Пресвятой Богородицѣ.

В марцу 1939 село вернуло ся под владу Мадярского кральовства.

В октобрѣ 1944 Куштановиця перешла под военну администрацию Червеной армады, и зачала ся украинска доба истории села.

## Интересны факты
В Куштановици объявлене археологичне погребиско VI. – IV. стороча до н. е., котре дало назву археологичной културѣ *[[Куштановицка култура|Куштановицка]]*.

## Жерела и одказы
* **A történelmi Magyarország** atlasza és adattára 1914 
* **Sebestyén Zsolt**: Bereg megye helységneveinek etimológiai szótára http://mek.oszk.hu/11600/11640/11640.pdf
* **Ярослав Достал**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  Ярослав Достал. Підкарпатська Русь (Закарпаття періоду Чехословацької республіки: 1919–1938)
* **Тронько П. и др.** (ред.): Історія міст і сіл України. Том 7. Закарпатська область. К. 1969.
* **Федака С.**: Населені пункти і райони Закарпаття: Істор.-геогр. довід. Уж., 2014. Одчитане 2020-05-01
* 
* 
* 

## Референции

Катеґорія:Населены пункты Украины
Куштановицка култура

**Куштановицка култура** — археологична култура VI. – IV. стороча до н. е., локована в передгорской и низинной зонѣ Подкарпатя. Поименованя походить од назвы села Куштановиця, де было объявлене археологичне погребиско з артефактами той културы. 

## Объявлѣня
В конци XIX. стороча Тивадар Легоцкый объявив могылник около села Куштановиця, котрый пак в роках 1929–1931 роскоповали чешскый археолог Я. Бем и фахман з музея Легоцкого в Мукачовѣ Й. Янкович. Представлена там археологична култура достала назву куштановицкой, датована на VI. – IV. стороча до н. е. и односить ся ку галштатской добѣ. Подобны памяткы найдены тыж в Малых Геевцях, Кинчешу, Деренковцю, Горянах. Корытнянах, Олешнику, Вербовцю, Вилоку.

## Характерны знакы
Характерне про куштановицку културу спальованя умерлых, а главныма занятями было земледѣлство и скотарство. Знали тыж вытопльовати и обробляти желѣзо, мали торговлю з лужицкыма и трако-скитскыма племенами. Предпокладать ся, же носителями куштановицкой културы были сѣвернотракийскы племена. Меджи найденыма предметами суть украсы и зброи, характерны про Скитох.  
 
## Жерела и одказы
* **J. J. Böhm, J. Jankovich**. Skythové na Podkarpatske Rusi. — Carpatica, I, Praha, 1936
* **Гершкович Я. П.**: Куштановицька культура //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.   — 2008 том&nbsp5  С.&nbsp;547. 
* **Кудрицкий А. В. и др.**: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 2.   С.&nbsp;215. 
* **Иван Поп**: Энциклопедия Подкарпатской Руси**. — Ужгород: Изд-во В.Падяка, 2001. — 431 с.  
* **Федака С.''': Населені пункти і райони Закарпаття: Істор.-геогр. довід. Уж., 2014. Одчитане 2020-05-01
* 

## Референции

Катеґорія:Желізна доба
Артефакт

**Артефа́кт**,  *arte штучно + factus справленый* — хотьякый штучно справленый чоловѣком предмет (в протикладѣ вшиткому природному), або яв ци процес, котрый взник неприродженым засягом (напримѣр, при обсервации биологичного объекта самы условия експеримента можуть выволати неприроджены змѣны в объекты, котры не суть його властностьов, а нежадано принесены).

;В археологии:артефакт означать продукт людской чинности, найденый при выкопах. 
;В умѣню:на одлику од умѣлецкого дѣла умѣлецкый артефакт означать такый вытвор умѣня, котрый выходить за границѣ традичных жанрох або практик.
;В биологии:артефактом называють штучно выволаный новотвор в организмѣ.
;В языкознательствѣ:артефактом можеме назвати намѣрно створеный язык, напримѣр, есперанто.
 
## Жерела и одказы
* **Яковенко О. В.**: Артефакт // Митна енциклопедія : у 3 т. / редкол.: І. Г. Бережнюк (відп. ред.) та ін. ; Держ. НДІ мит. справи. — 2-ге вид. — Хм. : ПП Мельник А. А, 2014. — Т. 1 : А — З. — 592 с. —   С.&nbsp;47.
* 
* 

## Референции

Катеґорія:Естетика
Катеґорія:Латинскы слова и фразы
Катеґорія:Ґнозеолоґія
Ярослав Бем

**Ярослав Бем** ( *Jaroslav Böhm*, *8.&nbsp;марец 1901, Голешов, Австро-Мадярщина, днесь Чехия&nbsp;– †6.&nbsp;децембер 1962, Прага, ЧССР)&nbsp;— академик, высокошколскый педагог, археолог.

## Биография
Походив з родины оломоуцского даньового урядника. Уже в часѣ штудий на гимназии в Оломоуцу интересовав ся давнинов и працьовав в помочи кустоса оломоуцского крайского музея Филипа Коваржа, а од року 1916 в часѣ вакаций&nbsp;— у моравского нотаря и археолога Ярослава Паллиарди. По закончѣню гимназии, в року 1918 зачав штудии в фаху истории, географии и праистории. В року 1924 обгаив дизертацию з темов лужицкой културы и быв промованый доктором филозофии. Одтогды його животна дорога звязана навсе з археологиов.

### Карьера
* Од року 1924 працовав в Державном археологичном инштитутѣ (Státní archeologický ústav), а од року 1939 аж до смерти быв его директором.
* Од року 1946 доцент на филозофской факултѣ Карловой универзиты в Празѣ.
* Од року 1952 рядный член Чехословацкой Академии Наук и ей подпрезидент.
* Од року 1953 главный редактор академичного часописа Памяткы археологии.
* В року 1962 выбраный за президента Меджинародной унии праисторичных и протоисторичных наук.

## Выбраны публикации
* *Skythové na Podkarpatské Rusi 1. Mohylové pohřebiště v Kuštanovicích* (1936, s J. M. Jankovich)
* *Základy hallstattské periody v Čechách* (1937)
* *Kronika objeveného věku* (1941)
* *Naše nejstarší města* (1946)
* *Význam objevu nejstaršího kostelíku na Pražském hradě*, Praha 1951 (spoluautor)

## Жерела и одказы
* Biografický slovník českých zemí 6, Praha 2007, s. 12–13 
* Milan Churáň: *Kdo byl kdo v našich dějinách ve 20. století* — Praha: Libri, 1998. 473&nbsp;с.  С.&nbsp;57.  
* . 

## Референции

Катеґорія:Педаґоґы
Академик

**Академик** (жен. род **академичка**) — рядный член академии яко корпорации ученых.

Академикох выберать вална громада членох конкретной академии. В Академии Наук СССР были званя — честный Академик и заграничный член академии.

В каждой державѣ суть свои традиции дотычно именованя и выбераня академикох, але суть они векшинов оперты на традиции двох найстаршых академий: британской (1660) и французской (1666). В англицкой традиции корпорация академикох е независима од державной влады, она не доставать подпору од влады, а статус академика не давать ниякы привилегии, лем честне вызнаня заслуг перед науков, вызначене корпорациов на основѣ научных резултатох члена корпорации. Французска академия была основана кральом, во французской традиции доставать она подпору од державы, статус академика звязаный з привилегиями, а тым корпорация и ей члены суть в даякой мѣрѣ политично мотивованы. 

## Жерела и одказы
* **Кудрицкий А.В. и др.** (ред.): Украинский советский энциклопедический словарь в трех томах. / Главная редакция Украинской Советской Энциклопедии им. М.П. Бажана. К., 1988. Том 1.  
* **Ябур В., Плїшкова А., Копорова К.**: Русиньска лексіка. — Пряшів: Русин і Народны новинкы, 2007. http://www.unipo.sk/public/media/11526/Rusinska_lexika.pdf 
* 

## Референции

Катеґорія:Академичны титулы
Брацлав

**Брацлав** — мѣстечко в бывшом Немировском, од 2020 Тульчинском  районѣ Винницкой области, положене на рѣцѣ Южный Буг, о 15&nbsp;км од желѣзничной штации Каролина.

;Администрация :
Брацлавська селищна рада
22870, Вінницька обл., Немирівський р-н,
смт. Брацлав, вул. Енгельса, 15

Од року 2020 створена Брацлавска громада. Од року 2024 — статус мѣстечка.

## История
Перва упоминка в историчных документах (под назвов Бряславль) походить з року 1362. Закладателями осады быв князьовскый род Кориатовичох, але в року 1394 были они выгнаны великым литовскым князьом Витовтом. В року 1432 Брацлав быв заятый Польщов, в року 1564 достав магдебургске право и в роках 1569–1598 быв центром Брацлавского воеводства Речи Посполитой. По другом роздѣлѣ Польщѣ (1793) одышов Российской империи яко центер Брацлавской губернии. Од року 1797 — центер Брацлавского повѣту Подольской губернии.

## Жерела и одказы
* **Вирський Д. С.**: БРАЦЛАВ // Енциклопедія історії України: Т. 1: А-В / Редкол.: В. А. Смолій (голова) та ін. НАН України. Інститут історії України. - К.: В-во "Наукова думка", 2003. - 688 с.: іл..  Одчитане 2020-05-06 С.&nbsp;371.
* 
* 

## Референции

Катеґорія:Населены пункты Украины
Южный Буг

**Южный Буг** — рѣка, на югозападѣ Украины, третя найдовжа украинска рѣка по Днѣпрови и Днѣстрови.

## Основны характеристикы
Вода рѣкы поуживать ся в гидроенергетицѣ, промысловом и комуналном водогаздовствѣ, в аграрном секторѣ на орошѣня земель. Проток регулованый многыма водоемами (найвекшы Ладыжинскый и Щедровскый) и гатями. В базенѣ Южного Буга створеный регионалный ландшафтный парк «Гранитно-степовы землѣ на Бугу». Найвекшы городы, положены на рѣцѣ (згоры долу подля току): Хмелницкый, Винниця, Гайворон, Первомайск, Вознесенск, Миколайов. Рѣка сплавна од моря до Вознесенска. 

## Найвекшы притокы
Змеджи притокох  Южного Буга наступны суть над 100&nbsp;км довгы: 

## Жерела и одказы
* **Кудрицкий А. В.** и др. (ред.) //УСЭС:Украинский советский энциклопедичесий словарь в трех томах. / . Главная редакция Украинской Советской Энциклопедии им. М.П. Бажана. К., 1988. Т. 3, с. 739.
* **Михайлова М. В.** ЮЖНЫЙ БУГ // Большая российская энциклопедия. Том 35. Москва, 2017, стр. 569 Одчитане 2020-05-06https://old.bigenc.ru/geography/text/4931940
* **Швець Г.І., Дрозд Н.І., Левченко С.П.** Каталог річок України. Видавництво АН УРСР. Київ, 1957. Сс. 55–69.

## Референции

Катеґорія:Рікы Україны
Катеґорія:Рікы подля алфавиту
Катеґорія:Рікы Европы
Музей Легоцкого в Мукачовѣ

**Музей Легоцкого в Мукачовѣ** — в зачатку приватный, з часом державный краеписный музей в Мукачовѣ, створеный на основѣ приватной колекции Тивадара Легоцкого в року 1920, од року 1929 став ся державным и достав назву Земскый музей Тивадара Легоцкого, а в року 1950 быв инкорпорованый  Закарпатскым краеписным музейом в Ужгородѣ.  

## История
Тивадар Легоцкый (1830–1815), правник, историк, археолог, етнограф, од року 1855 обыватель Мукачова, уже од року 1863 занимав ся археологичныма выкопами в краю, а його археологична колеция, найбогатша в Австро-Мадярщинѣ была указана на Свѣтовой выставцѣ во Вѣдню в року 1873. Зобрав тыж богаты историчны и етнографичны материалы.  

Легоцкый зарядив музей во властном домѣ и любив, указуючи своим гостьом колекцию обсягом около 7 тысяч артефактох, робити назорны екскурсии в глубины истории края. В року 1909, уже кедь быв во старшом вѣку, створив *Музейне товаришство*, котре опѣковало ся организациов городского музея в Мукачовѣ, куды ладив передати колекцию. 

В року 1914 *Музейне товаришство* достало од городской управы даколькы мѣстности про розмѣщѣня музея на улици Каменского (днесь Ярослава Мудрого), де в року 1920 быв отвореный музей.

Первым директорм музея быв Йозеф Янкович, учитель истории, мѣстный крайознатель, активный автор статей в часописѣ *Carpatica* (Прага, 1936–1940), выдаваном Комитетом изгледовань Словакии и Подкарпатской Руси и засвяченом геологии, археологии, языку, литературѣ и давным книгам.

По смерти Легоцкого (1915) подля тестаменту право властности колекции перешло на родину, а в року 1920, коли умерла и жена Легоцкого, дѣти выемигровали до Мадярщины, продавши колекцию братиславскому купцьови Лазарю Зингеру. Тот пробовав вывезти колекцию до загранича, але чехословацка влада не дозволила. Судовѣ процесы тягли ся до року 1929, коли влада выкупила право властности и официално отворила державный *Земскый музей имени Легоцкого*.

## Днешность
В року 1950 колекция Мукачовского музея была передана Закарпатскому краеписному музею в Ужгородѣ. В року 2016 музей в Ужгородѣ приняв имя Тивадара Легоцкого.

## Жерела и одказы
* **Маґочій П. Р.**: Карпатика = Carpatica // С.&nbsp;311.
* **Павленко Г. В.** Діячі історії, науки і культури Закарпаття. Малий енциклопедичний словник. Ужгород, 1999.   Сс.&nbsp;105–106.
* **Піскова Е. М.**: Музей Легоцького в Мукачевому //Енциклопедія історії України : у 10 т. / Смолій В. и др. (ред.). Інститут історії України НАНУ. — К. : Наук. думка, 2003-2013.    — 2010 Том 7  Одчитане: 2020-05-07) С.&nbsp;110. 
* **Иван Поп**: Энциклопедия Подкарпатской Руси'''. — Ужгород: Изд-во В.Падяка, 2001. — 431 с.  Сс.&nbsp;231–232. 
*   
*   
*   

## Референции

Легоцкый